Ministru kabineta rīkojuma projekta

**“Par valsts nekustamā īpašuma Miera ielā 6, Jēkabpilī, nodošanu Jēkabpils pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants, likuma „Par pašvaldībām” 15.panta pirmās daļas 1.punkts.  Jēkabpils pilsētas domes 06.06.2019. lēmums Nr.254 (prot. Nr. 17, 9.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Jēkabpils pilsētas domes 06.06.2019. lēmumu Nr.254 (prot. Nr. 17, 9.§) nolemts pārņemt Jēkabpils pilsētas pašvaldības īpašumā bez atlīdzības valstij Finanšu ministrijas personā piederošu nekustamo īpašumu (kadastra Nr.5601 001 0442) Miera ielā 6, Jēkabpilī, pašvaldības funkcijas veikšanai – organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana).  Nekustamais īpašums (nekustamā īpašuma kadastra numurs 5601 001 0442) sastāv no zemes vienības (zemes vienības kadastra apzīmējums 5601 001 0442) 2464 m2 platībā, **Miera ielā 6, Jēkabpilī** (turpmāk – nekustamais īpašums). Nekustamais īpašums ierakstīts Jēkabpils pilsētas zemesgrāmatas nodalījumā Nr.100000562270 uz valsts vārda Finanšu ministrijas personā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma kadastrālā vērtība uz 01.01.2019. ir 4229 *euro*; zemes vienības lietošanas mērķi: 0601 – individuālo dzīvojamo māju apbūve.  Saskaņā ar atzīmēm Jēkabpils pilsētas zemesgrāmatas nodalījuma Nr.100000562270 III daļas 1.iedaļā un NĪVKIS datiem nekustamajam īpašumam ir noteikti apgrūtinājumi:   * ekspluatācijas aizsargjoslas teritorija ap ūdensvadu, kas atrodas līdz 2 metru dziļumam - 0.0034 ha; * ekspluatācijas aizsargjoslas teritorija gar pašteces kanalizācijas vadu - 0.0038 ha un 0.0011 ha; * ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju - 0.0043 ha; * ekspluatācijas aizsargjoslas teritorija gar elektrisko tīklu kabeļu līniju 0.0003 ha un 0.0003 ha; * zemes īpašniekam nepiederošas būves.   Saskaņā ar NĪVKIS datiem uz nekustamā īpašuma sastāvā esošās zemes vienības atrodas četras būves (būvju kadastra apzīmējumi 5601 001 0442 001, 5601 001 0442 002, 5601 001 0442 003, 5601 001 0442 004) Miera ielā 6, Jēkabpilī. Dzīvojamās mājas (būves kadastra apzīmējums 5601 001 0442 001) un palīgšķūņa (būves kadastra apzīmējums 5601 001 0442 002) tiesiskais valdītājs Jēkabpils pilsētas pašvaldība (būves nodotas pašvaldības īpašumā saskaņā ar Ministru kabineta 2005.gada 11.maija rīkojumu Nr.305 “Par valsts dzīvojamo māju nodošanu pašvaldību īpašumā”).  Jēkabpils pilsētas pašvaldībai īpašuma tiesības uz dzīvojamo māju (būves kadastra apzīmējums 56010010442001) un palīgšķūni (būves kadastra apzīmējums 56010010442002) nav nostiprinātas zemesgrāmatā.  Saskaņā ar Nekustamā īpašuma valsts kadastra informācijas sistēmas datiem nedzīvojamo ēku (būvju kadastra apzīmējumi: 56010010442003; 56010010442004) īpašumtiesības nav reģistrētas.  Saskaņā ar Jēkabpils pilsētas būvvaldes 29.10.2019. Atzinumu par būves ekspluatācijas pārbaudi Nr.BIS-BV-15.1-2019-314 (108-10.4), apsekošanas laikā konstatēts, ka uz zemes gabala esošā nedzīvojamā ēka ar kadastra apzīmējumu 56010010442003 ir sliktā tehniskā un vizuālā stāvoklī. Būvi iespējams, ekspluatē blakus esošās mājas iedzīvotāji, zem nojumes izvietojot personīgās saimniecībā izmantojamās lietas.  Saskaņā ar Jēkabpils pilsētas būvvaldes 29.10.2019. Atzinumu par būves ekspluatācijas pārbaudi Nr.BIS-BV-15.1-2019-315 (109-10.4), apsekošanas laikā konstatēts, ka uz zemes gabala esošā nedzīvojamā ēka ar kadastra apzīmējumu 56010010442004 ir sagruvusi – atrašanās vietā atrodas kokmateriālu un jumta (azbestcementa lokšņu) gabali.  Zemes vienības Miera ielā 6, Jēkabpilī, nodošanas pašvaldībai īpašumā bez atlīdzības mērķis ir nodrošināt iespēju izbeigt piespiedu dalīto īpašumu.  Civillikuma 968. pantā ir nostiprināts zemes un ēku vienotības princips, kas paredz, ka uz zemes uzcelta un cieši ar to savienota ēka, ir atzīstama par zemes daļu.  Līdz ar to gadījumā, ja pašvaldības rīcībā nav dokumentu, kas apliecina būvju (būvju kadastra apzīmējumi: 56010010442003; 56010010442004) piederību pašvaldībai, pašvaldībai kā zemes īpašniecei pēc nekustamā īpašuma pārņemšanas pašvaldības īpašumā, pamatojoties uz Civillikuma 968.pantu, būs tiesības veikt nepieciešamās darbības nedzīvojamo ēku (būvju kadastra apzīmējumi 5601 001 0442 003, 5601 001 0442 004) tiesiskā statusa sakārtošanai, nepieciešamības gadījumā pieprasot izziņu par būves neesamību dabā un vēršoties tiesā, lūdzot būves atzīt par zemes daļu, kas pieder zemes īpašniekam.  Valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas sēdē (prot.Nr.IZKP-19/14 2. punkts, kas grozīts ar prot.Nr.IZKP-19/35 2. punkts) lemts konceptuāli atbalstīt nekustamā īpašuma nodošanu Jēkabpils pilsētas pašvaldības īpašumā pašvaldības autonomās funkcijas – organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) īstenošanai un noteiktā kārtībā sagatavot un virzīt izskatīšanai Ministru kabineta rīkojuma projektu pēc attiecīga Jēkabpils pilsētas pašvaldības lēmuma saņemšanas.  Ievērojot Atsavināšanas likuma 42.panta pirmās daļas nosacījumus, Jēkabpils pilsētas pašvaldībai nekustamais īpašums bez atlīdzības jānodod atpakaļ valstij, ja tas vairs netiek izmantot rīkojuma 1.punktā minēto funkciju veikšanai. Lai nodrošinātu minētā pienākuma īstenošanu, nostiprinot zemesgrāmatā īpašuma tiesības uz nekustamo īpašumu, jānorāda, ka īpašuma tiesības nostiprinātas uz laiku, kamēr Jēkabpils pilsētas pašvaldība nodrošina šā rīkojuma 1. punktā minēto funkciju īstenošanu, un jāieraksta atzīmi par aizliegumu atsavināt nekustamo īpašumu un apgrūtināt to ar hipotēku (izņemot, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu).  Saskaņā ar Atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.  Nododot valsts nekustamo īpašumu pašvaldībai tiek sasniegts sabiedrības interesēm atbilstošs mērķis.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jēkabpils pilsētas pašvaldība, Finanšu ministrija, VNĪ. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts neskar valsts budžetu. Pašvaldībai radīsies izdevumi, pārreģistrējot nekustamo īpašumu uz sava vārda, kas tiks segti no Pašvaldības budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, Jēkabpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs [J. Reirs](https://mk.gov.lv/lv/amatpersonas/janis-reirs)